Լեռնային Ղարաբաղի Հանրապետության խոհանոցը կներկայացվի Մոսկվայում
«Ժինգյալով հաց» ղարաբաղյան խոհանոցի փառատոնի հանդիսավոր բացումը կկայանա ապրիլի 21-ին՝ Մոսկվայում, հաղորդում է Analitika.at.ua-ն։
«Փառատոնի բացառիկ լինելը կայանում է նրանում, որ առաջին անգամ Մոսկվայի համադամասերներին կներկայացվի Լեռնային Ղարաբաղի Հանրապետության խոհանոցի հարստությունն ու բազմազանությունը»,- ասվում է հաղորդագրությունում։ Փառատոնը կշարունակվի մինչև ապրիլի 30-ը։
Տասն օրերի ընթացքում մոսկվացի հայտնի ռեստորանատեր Գայանե Բրեիովան (Աֆյան) ղարաբաղցի խոհարարների թիմի հետ կներկայացնի սեղանի պարծանքը՝ «Ժինգյալով հացը», բուն ղարաբաղյան կերակրատեսակ, որը չի հանդիպում Հայաստանի այլ շրջանների խոհանոցում։
Ժինգյալով հացը տափակ բլիթ է՝ լցոնած վայրի և բոստանային հարյուրավոր տեսակների մանր կտրատած կանաչեղենով ու բուսայուղով։
Բացի ղարաբաղյան հայտնի հացից, խոհարարները կներկայացնեն տարածաշրջանի նաև այլ ճանաչված կերակրատեսակներ՝ կուրկուտ մսով, կարմիր լոբով պատրաստած պաշտետ, տանդուր սխտորով և լոլիկով, թխած ավելուկ, ձյումջակ պանրով և կանաչիով, իր երկարակեցությամբ հայտնի լեռնային շրջանների բանկիչների լեգենդար ըմպելիք՝ թանով։
Որպես աղանդեր հյուրերին՝ կառաջարկեն հայտնի «Կյաթա», առանց որի չի անցնում ղարաբաղցիների և ոչ մի տոն, ինչպես նաև ավանդական կտորներով շաքարը, տապակած ընկույզ, չորամիրգ և ուրցով թեյ։ -0-